als_Latn uzn_Latn ron_Latn
“Dita e Verës” gjallëron qytetin. Elbasani mikpritësi i mijëra vizitorëve.
18.03.2015
Elbasani e festoi në mënyrë madhështore “Ditën e Verës”. Ashtu si çdo vit qytetin ynë u bë mikpritësi i mijëra vizitorëve nga të gjitha qytetet e Shqipërisë, Kosovës, Maqedonisë e Malit të Zi.Ashtu si çdo vit, festimet e “Ditës së Verës” nisin me çeljen e panairit, por kulmi i tyre është nata e 13 Marsit.
Një koncert i madh i organizuar nga Bashkia Elbasan mbajti të mbërthyer në shëshin “Gensher”, mijëra qytetarë deri në orët e para të mëngjesit.
Këngëtarët më në zë të muzikës popullore por edhe të lehtë të Shqipërisë janë ngjitur në skenë për t’i dhuruar publikut gjallëri dhe entuziazëm deri në mëngjes. Por skenës nuk i munguar as aktorët e humorit, apo trupa e cirkut që e ndezën edhe më shumë atmosferën.
Nuk mund të kalonte pa emocione dhe duartrokitje së bashku me emra të njohur si: Valbona Halili, Valbona Mema, Irma Libohova, Xhavid Dedej, Hajredin Gjeta, Sinan Hoxha, Silva Gunbardhi, Dafi, Bes Kallaku, Erjoni, Xhensila Myrtezai, Grupi i Valleve si dhe, ata që nuk mund të mungojnë në asnjë rast, Vëllezërit Zena të cilët që në orët e para të mëngjesit kanë zgjuar gjithë qytetin me këngët e tyre.
Rreth orës 22.00 në skenë u ngjit kryetari i Bashkisë, Z. Sejdini. Pa u marrë më shumë se 2 minuta kohë festimeve, Sejdini uroi qytetarët për lumturi dhe begati në familjet e tyre.
Por qyteti i Elbasanit është zgjuar i zbukuruar nga lulet mëngjesin e 14 Marsit.
Bashkia e Elbasanit kishte përrgatitur aktivitete të larmishme të cilat mbajtën në shesh me orë të tëra mijëra qytetarë. Festimet e 14 Marsit nisën me parakalimin e karnavaleve, përgatitur nga shkollat 9 vjeçare të qytetit ku fëmijët përcollën mesazhe sensibilizuese kryesisht mbi të drejtat e tyre.
Më pas koncerti i Ditës së Verës mbajti të mbërthyer qytetarët deri në mesditë, ku më pas të gjithë ju drejtuan vatrave familjare për drekën tradicionale të "Ditës së Verës" të cilës nuk mund t’i mungojë gjeli i detit dhe ballakumja.
Por më të lumturit e çdo festë, fëmijët, janë ata që i kanë dhënë gjallëri me shumë "Ditës së Luleve". Ata kanë zbukuruar qytetin ndërkohë që të gjithë i gëzohen stinës së ngrohtë.
Elbasani ka mirëpritur edhe kryeministrin Rama i cili çdo vit i uron qytetarët për “Ditën e Verës” nga Elbasani. I shoqëruar nga Kryetari i Bashkisë, Rama vizitoi panairin e “Ditës së Verës” dhe më pas shëtiti nëpër të gjithë qytetin për të parë nga afër investimet e kryera gjatë vitit të kaluar dhe shndërrimin e Elbasanit në kaq pak kohë.
Klikoni mbi foto për më shumë...
als_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn